**COMITETUL JUDEŢEAN PENTRU SITUAŢII DE URGENŢĂ**

**DÂMBOVIŢA**

**HOTĂRÂREA nr. 87/10.11.2020**

**privind constatarea ratelor de incidenţă cumulată a cazurilor pe ultimele 14 zile în unele unităţi administrativ-teritoriale din judeţul Dâmboviţa**

Având în vedere:

- prevederile art. 12 din Anexa 3 ale H.G. nr. 856/14.10.2020 privind prelungirea stării de alertă pe teritoriul României începând cu data de 15 octombrie 2020, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19, cu modificările și completările ulterioare;

- adresa Direcţiei de Sănătate Publică Dâmboviţa, înregistrată la Instituţia Prefectului-judeţul Dâmboviţa sub nr. 11700/10.11.2020, prin care sunt comunicate ratele de incidenţă cumulată a cazurilor în ultimele 14 zile;

În considerarea aprobării tacite a proiectului de hotărâre nr. 87, comunicat spre analiză şi dezbatere Comitetului Judeţean pentru Situaţii de Urgenţă la data de 10 noiembrie 2020,

În temeiul art. 10 din Regulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004

**Comitetul Judeţean pentru Situaţii de Urgenţă Dâmboviţa adoptă prezenta**

**HOTĂRÂRE:**

**Art.1.** Se constată depășirea limitei de 3/1.000 locuitori a ratei de incidenţă cumulată a cazurilor pe ultimele 14 zile în comuna **Niculești (3,28 cazuri/1000 locuitori);**

**Art.2. Unitatea administrativ-teritorială prevăzută la art. 1 va aplica măsurile specifice intervalului de referinţă al incidenţei ratei cumulate a cazurilor pe ultimele 14 zile, prevăzute de H.G. nr. 856/14.10.2020, cu modificările și completările ulterioare;**

**Art.3.** Se constată depăşirea limitei de 1,5/1.000 locuitori a ratei de incidenţă cumulată a cazurilor pe ultimele 14 zile în comuna **Gura Șuții (1,53 cazuri/1000 locuitori)** precum și menținerea depășirii limitei de 1,5/1.000 locuitori a ratei de incidenţă cumulată a cazurilor pe ultimele 14 zile în comuna **Vișina** (**2,27 cazuri/1000 locuitori)** și în comuna **Malu cu Flori** (**1,82 cazuri/1000 locuitori);**

**Art.4. Unitățile administrativ-teritoriale prevăzute la art. 3 vor aplica măsurile specifice intervalului de referinţă al incidenţei ratei cumulate a cazurilor pe ultimele 14 zile, prevăzute de H.G. nr. 856/14.10.2020, cu modificările și completările ulterioare;**

**Art.5. Măsurile specifice se aplică pentru o perioadă de 14 zile, respectiv 11-24 noiembrie a.c, inclusiv,** în toate unităţile administrativ-teritoriale prevăzute la art. 1, și 3;

 **Art.6.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre **se publică pe site-ul Instituţiei Prefectului – judeţul Dâmboviţa** (**Secţiunea: Activităţi\_Situaţii de Urgenţă)** şi se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, Direcţiei de Sănătate Publică Dâmboviţa, Inspectoratului de Poliţie Judeţean Dâmboviţa, precum şi primarilor, în calitate de preşedinţi ai Comitetelor Locale pentru Situaţii de Urgenţă din următoarele unităţi administrativ-teritoriale: **Niculești, Vișina, Malu cu Flori, Gura Șuții.**

**PREŞEDINTELE C.J.S.U. DÂMBOVIŢA**

**PREFECT,**

**dr. ing. AURELIAN POPA**